
R E F E R A T   D E  A P R O B A R E
privind  încetarea  unui mandat de consilier local şi vacantarea unui
loc de consilier local din cadrul Consiliului Local al Municipiului Brad



Conform prevederilor art. 128 alin. 1 și alin. 2 din O.U.G. nr. 57/2019 privind Codul administrativ, cu modificările şi completările ulterioare, ”consiliul local se alege pentru un mandat de 4 ani în condițiile legii privind alegerea autorităților administrației publice locale. Mandatul consiliului local se exercită de la data la care consiliul local este legal constituit până la data la care consiliul local nou – ales este legal constituit”.
În data de 30.05.2025 a fost înregistrată la Primăria Municipiului Brad, sub nr. 30824, demisia domnului BÂREA Vasile din funcția de consilier local în cadrul Consiliului Local al Municipiului Brad.
Potrivit prevederilor art. 204 alin. 2 lit. a din același act normativ, ”calitatea de consilier local […] încetează de drept înainte de expirarea duratei normale a mandatului, în următoarele cazuri:  a) demisia […]”.
În contextul celor de mai sus și ținând cont de Referatul constatator nr.  31061/02.06.2025, semnat de către Primar și Secretarul General al Municipiului Brad, am inițiat prezentul proiect de hotărâre prin care am propus să se ia act de încetarea de drept înainte de expirarea duratei normale a mandatului de consilier local al domnului BÂREA Vasile,  ca urmare a demisiei acestuia şi să se declare vacant acest loc de consilier  local și îl spun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 123 alin. 1 și alin. 4 , art. 129 alin. 1 precum și ale  art. 204 alin. 2 și alin. 6 din O.U.G. nr. 57/2019 privind Codul administrativ, cu modificările și completările ulterioare.


PRIMAR
Florin CAZACU
